CELEX: 32022D0499
Language: da
Date: 2022-03-23 00:00:00
Title: Kommissionens gennemførelsesafgørelse (EU) 2022/499 af 23. marts 2022 om godkendelse af ændringer af Cyperns og Sloveniens nationale planer for gennemførelse af valideringssystemer i overensstemmelse med Rådets forordning (EF) nr. 1224/2009 (meddelt under nummer C(2022) 1844) (Kun den græske og den slovenske udgave er autentiske)

29.3.2022   
               
               
                  DA
               
               
                  Den Europæiske Unions Tidende
               
               
                  L 101/43
               
            
         KOMMISSIONENS GENNEMFØRELSESAFGØRELSE (EU) 2022/499
         af 23. marts 2022
         om godkendelse af ændringer af Cyperns og Sloveniens nationale planer for gennemførelse af valideringssystemer i overensstemmelse med Rådets forordning (EF) nr. 1224/2009
         
            
               (meddelt under nummer C(2022) 1844)
            
         
         (Kun den græske og den slovenske udgave er autentiske)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 109, stk. 8,
         under henvisning til forelæggelsen af ændringerne af de nationale planer for Cyperns og Sloveniens gennemførelse af valideringssystemer, og
         ud fra følgende betragtninger:
         
                     (1)
                  
                  
                     I henhold til artikel 109, stk. 8, i forordning (EF) nr. 1224/2009 skal medlemsstaterne etablere en national plan til gennemførelse af et valideringssystem for data i henhold til denne forordning, som skal gøre det muligt for medlemsstaterne at opstille prioriteter for validering og krydskontrol og efterfølgende opfølgning af uoverensstemmelser på basis af risikostyring. Ændringer af planen forelægges Kommissionen til godkendelse.
                  
               
                     (2)
                  
                  
                     Den 23. juni 2021 forelagde Slovenien Kommissionen ændringer af medlemsstatens gældende nationale plan, som godkendt af Kommissionen ved gennemførelsesafgørelse 2013/82/EU (2), til godkendelse Disse ændringer opfylder betingelserne i artikel 109 i forordning (EF) nr. 1224/2009 og artikel 143 til 145 i Kommissionens gennemførelsesforordning (EU) nr. 404/2011 (3). De bør derfor godkendes.
                  
               
                     (3)
                  
                  
                     Den 3. september 2021 forelagde Cypern Kommissionen ændringer af medlemsstatens gældende nationale plan, som godkendt af Kommissionen ved gennemførelsesafgørelse 2013/82/EU, til godkendelse Disse ændringer opfylder betingelserne i artikel 109 i forordning (EF) nr. 1224/2009 og artikel 143 til 145 i gennemførelsesforordning (EU) nr. 404/2011. De bør derfor godkendes.
                  
               
                     (4)
                  
                  
                     Denne afgørelse udgør en godkendelse som omhandlet i artikel 109, stk. 8, i forordning (EF) nr. 1224/2009.
                  
               
                     (5)
                  
                  
                     Kommissionen følger anvendelsen af de nationale planer for at sikre, at de fungerer effektivt. Hvis resultaterne af det kontrol-, inspektions- og revisionsarbejde, som Kommissionen har udført i henhold til afsnit X i forordning (EF) nr. 1224/2009, viser, at planerne ikke vil kunne sikre, at data, der rapporteres til Kommissionen i henhold til artikel 33 i forordning (EF) nr. 1224/2009, er nøjagtige og fuldstændige og indsendt inden for de fastsatte frister, kan Kommissionen anmode medlemsstaterne om at ændre planen i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændringer af den nationale plan for gennemførelse af valideringssystemer forelagt af Cypern den 3. september 2021 i overensstemmelse med artikel 109, stk. 8, i Rådets forordning (EF) nr. 1224/2009, godkendes.
         
         
            Artikel 2
            Ændringer af den nationale plan for gennemførelse af valideringssystemer forelagt af Slovenien den 23. juni 2021 i overensstemmelse med artikel 109, stk. 8, i Rådets forordning (EF) nr. 1224/2009, godkendes.
         
         
            Artikel 3
            Hvis Kommissionen på baggrund af resultaterne af det kontrol-, inspektions- og revisionsarbejde, den har udført i henhold til afsnit X i forordning (EF) nr. 1224/2009, vurderer, at de valideringsplaner, der er blevet godkendt i overensstemmelse med artikel 1 og 2, ikke sikrer effektiv gennemførelse i medlemsstaterne af forpligtelserne i artikel 109 i forordning (EF) nr. 1224/2009, kan den, efter at have konsulteret de berørte medlemsstater, anmode om, at planerne bliver ændret. Medlemsstaterne ændrer deres valideringsplaner i overensstemmelse med en sådan anmodning.
         
         
            Artikel 4
            Denne afgørelse er rettet til Republikken Cypern og Republikken Slovenien.
         
         
            Udfærdiget i Bruxelles, den 23. marts 2022.
            
               
                  På Kommissionens vegne
               
               Virginijus SINKEVIČIUS
               
                  Medlem af Kommissionen
               
            
         
         
            (1)  EUT L 343 af 22.12.2009, s. 1.
         
            (2)  Kommissionens gennemførelsesafgørelse 2013/82/EU af 13. februar 2013 om Kommissionens godkendelse af nationale planer for gennemførelse af valideringssystemer i overensstemmelse med artikel 109, stk. 8, i Rådets forordning (EF) nr. 1224/2009 (EUT L 44 af 15.2.2013, s. 18).
         
            (3)  Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (EUT L 112 af 30.4.2011, s. 1).